Джон Ендрю Макбрайд () e американски военен пилот и астронавт на НАСА, участник в един космически полет.

Образование 
Джон Макбрайд завършва колежа Woodrow Wilson High School, Бекли, Западна Вирджиния през 1960 г. През 1964 г. завършва университета на Западна Вирджиния, а през 1971 г. получава бакалавърска степен по аерокосмическо инженерство от Института за следдипломна квалификация на USN в Монтерей, Калифорния.

Военна кариера 
Джон Макбрайд е на служба в USN от 1965 г. Лети на изтребител F-4 Фантом. Участва във Виетнамската война и извършва 64 бойни полета в югоизточна Азия. През 1976 г. завършва школа за тест пилоти. В кариерата си повече от 8800 полетни часа, от тях около 4700 – на реактивни самолети.

Служба в НАСА 
Джон Е. Макбрайд е избран за астронавт от НАСА през юни 1978 година, Астронавтска група №8. Завършва общия курс на обучение през август 1979 г. Включен е в екипа, който разработва софтуера на космическата совалка. След това получава назначение като CAPCOM офицер на мисиите STS-5, STS-6 и STS-7. Участва в един космически полет и има 197 часа в космоса. Предвиден е за командир на мисията STS-61E през лятото на 1986 г., но полетът е отменен поради катастрофата с Чалънджър. През 1988 г. Дж. Макбрайд е номиниран за командир на мисията STS-35 (ASTRO-1). Полетът е предвиден за 1990 г., но напуска НАСА преди това.

Полети 
Джон Макбрайд лети в космоса като член на екипажа на 1 мисия:

Награди 
  Легион за заслуги;
  Медал за отлична служба;
  Въздушен медал (3);
  Медал за похвала на USN и USMC;
  Медал за служба в USN;
  Медал за национална отбрана;
  Медал за участие във Виетнамската война;
  Медал на НАСА за участие в космически полет.

Външни препратки 
 Biography at nasa.gov
 Spacefacts biography of Jon McBride

Астронавти на САЩ
Американски военни летци
Американски летци-изпитатели